Kylie Jenner. Kylie Kristen Jenner (; 1997-yil 10-avgustda tugʻilgan) — amerikalik model va ishbilarmon, Kylie Cosmetics shirkati asoschisi va egasi. 2007-yildan 2021-yilga qadar E! telekanali orqali efirga uzatilgan "Keeping Up with the Kardashians" nomli realiti-shouda suratga tushgan. Shuningdek, Jenner Instagramda 300 milliondan oshiq obunachiga ega boʻlib, buning ortidan Instagramda eng koʻp obunachiga ega Selena Gomezdan keyingi 2-ayol hamda 5-o'rindagi eng koʻp obunachiga ega shaxsga aylangan. Dastlabki hayoti. Kylie Kristen Jenner 1997-yil 10-avgustda Kaliforniya shtatining Los Angeles shahrida dunyoga kelgan. Otasi Caitlyn Jenner oʻnkurash boʻyicha sobiq Olimpiada chempioni boʻlgan. Onasi Kris Jenner (qizlik familiyasi Houghton) boʻlib, u ishbilarmon boʻlgan. Jenner ularning kenja qizi boʻlib, uning bitta tugʻishgan opasi (Kendall Jenner) va sakkizta oʻgay opa-ukasi bor. Jenner Sierra Canyon maktabida tahsil olgan.